GRADSKO VIJEĆE

KLASA:

URBROJ:

Karlovac, PRIJEDLOG

Na temelju članka 5. stavka 1. Zakona o kulturnim vijećima i financiranju javnih potreba u kulturi (NN br. 83/22), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), i članaka 34. i 97. Statuta Grada Karlovca („Glasnik Grada Karlovca“ broj 7/09, 8/09, 3/13, 6/13, 1/15 – potpuni tekst, 3/18, 13/18, 6/20, 4/21, 8/21, 9/21 – potpuni tekst i 10/22) Gradsko vijeće Grada Karlovca je na \_\_ sjednici održanoj dana \_\_\_\_\_\_\_ 2025. godine donijelo

**PRVE IZMJENE I DOPUNE**

**PROGRAMA JAVNIH POTREBA U KULTURI GRADA KARLOVCA ZA 2025. GODINU**

I

U Programu javnih potreba u kulturi Grada Karlovca za 2025. godinu (Glasnik Grada Karlovca 23a/24) **PLANIRANA SREDSTAVA** iz stavka 2. članka II mijenja se i glasi:

Ovim Programom u 2025. godini u Proračunu Grada Karlovca planirane su javne potrebe u kulturi u ukupnom iznosu od 300.000,00 eura, kako slijedi:

I. TEKUĆE DONACIJE U NOVCU PREMA PROGRAMU JAVNIH POTREBA U KULTURI – program 6004 Promicanje kulture, aktivnost A600401 Javne potrebe u kulturi, planiran u iznosu od 213.409,00 eura, koji se odnose na programe i projekte ustanova kojima Grad Karlovac nije osnivač, udruga civilnog društva, umjetničkih organizacija, vjerskih zajednica i drugih pravnih i fizičkih osoba.

II. TEKUĆE DONACIJE U NOVCU PREMA PROGRAMU JAVNIH POTREBA U KULTURI –- ZOAKD Karlovac - program 6004 Promicanje kulture, aktivnost A600401 Javne potrebe u kulturi u iznosu od 86.591,00 eura, koji se odnosi na redovnu djelatnost Zajednice organizacija amaterskih kulturnih djelatnosti.

II

U Programu javnih potreba u kulturi Grada Karlovca za 2025. godinu (Glasnik Grada Karlovca 23a/24) **PLAN RASPODJELE SREDSTAVA** iz stavka 2. članka III mijenja se i glasi:

-pod naslovom **A) GLAZBENA I GLAZBENO-SCENSKA DJELATNOST,**

podnaslov **1.** **Zajednica organizacija amaterskih kulturnih djelatnosti Karlovac – ZOAKD**

-program „Redovna djelatnost“ uvećava se za iznos od 4.491,00 eura i sada iznosi 86.591,00 eura

-program „Očuvanje kulturne baštine – radionice“ umanjuje se za iznos od 1.000,00 eura te sada iznosi 0,00 eura i briše se

-program „Organizacija smotri“ umanjuje se za iznos od 3.003,50 eura te sada iznosi 2.796,50 eura

-program „Tradicionalni koncerti“ umanjuje se za iznos od 487,50 eura te sada iznosi 512,50 eura

-program „Sufinanciranje sudjelovanja članica ZOAKD-a na manifestacijama državnog značaja“ ne mijenja se odnosno i dalje iznosi 1.000,00 eura.

-ukupno se programska djelatnost umanjuje za iznos od 4.491,00 eura

Ukupni iznos raspoloživ za rad Zajednice organizacija amaterskih kulturnih djelatnosti Karlovac – ZOAKD-a ostaje isti, dakle i dalje iznosi 90.900,00 eura.

III

U preostalom dijelu Program javnih potreba u kulturi Grada Karlovca za 2025. godinu ne mijenja se.

IV

Prve izmjene i dopune Programa javnih potreba u kulturi Grada Karlovca za 2025. godinu stupaju na snagu osmog dana od dana objave u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Mario Jovković, mag. psych.

OBRAZLOŽENJE

Program javnih potreba u kulturi svake godine donosi Gradsko vijeće, kao i njegove korekcije, odnosno izmjene i dopune tijekom godine, koje je uslijed objektivnih okolnosti nemoguće unaprijed predvidjeti.

Drugim izmjenama i dopunama Proračuna za 2025. godinu Program javnih potreba u kulturi za ovu godinu usklađuje se u Planu raspodjele sredstava u Glazbenoj i glazbeno-scenskoj djelatnosti raspodjela sredstava za korisnika Zajednica organizacija amaterskih kulturnih djelatnosti Karlovac – ZOAKD na način da se program „Očuvanje kulturne baštine – radionice“ umanjuje za dodijeljeni iznosod 1.000,00 eura jer su dodijeljena sredstva za ovaj program i od strane Ministarstva kulture i medija RH dostatna, program „Organizacija smotri“ umanjuje se za dio neutrošenih sredstava u iznosu od 3.003,50 eura jer se pojedine smotre bile revijalnog karaktera a ne natjecateljskog, program „Tradicionalni koncerti“ umanjuje se za iznos od 487,50 eura za dio troška autorskih honorara, dok se program „Sufinanciranje sudjelovanja članica ZOAKD-a na manifestacijama državnog značaja“ ne mijenja odnosno i dalje iznosi 1.000,00 eura, te se ne prenamjenjuje.

Naprijed navedeni iznosi dodaju se programu „Redovna djelatnost“ zbog uvećanja osnovice za obračun plaća djelatnika ZOAKD-a. Predložena izmjena ne mijenja ukupni iznos sredstava dodijeljen ZOAKD-u, a omogućuje optimalniji utrošak raspoloživih sredstava.

U preostalom dijelu Plana raspodjele sredstava nema promjena.

Predlaže se Gradskom vijeću usvajanje izmjene kako stoji u prijedlogu ove Odluke.

PRIPREMILA

VODITELJICA ODSJEKA ZA PROČELNICA UPRAVNOG

MLADE, SPORT, KULTURU I ODJELA ZA DRUŠTVENE

TEHNIČKU KULTURU, DJELATNOSTI

Irena Šegavić Čulig, mag. Draženka Sila-Ljubenko, prof