GRADSKO VIJEĆE

KLASA: …….

URBROJ: ……

Karlovac, …….

***Prijedlog***

Na temelju članka 75. Zakona o sportu (Narodne novine 141/22), članka 35. Zakona o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), Programa javnih potreba u sportu Grada Karlovca za 2025. godine (Glasnik Grada Karlovca 23a/24) te članka 34. i 97. Statuta Grada Karlovca (Glasnik Grada Karlovca broj 7/09, 8/09, 3/13, 6/13, 1/15 – pročišćeni tekst, 3/18, 13/18, 6/20, 4/21, 8/21, 9/21 – pročišćeni tekst i 10/22) Gradsko vijeće Grada Karlovca je na \_\_\_ sjednici održanoj dana \_\_\_\_\_\_\_2025. godine donijelo sljedeći

**PRVE IZMJENE I DOPUNE**

**PROGRAMA JAVNIH POTREBA U SPORTU GRADA KARLOVCA**

**ZA 2025. GODINU**

**I.**

U Programu javnih potreba u sportu Grada Karlovca za 2025. godinu (Glasnik Grada Karlovca 23a/24) članak **III. – PLANIRANA SREDSTVA**, mijenja se i glasi:

**PLANIRANA SREDSTVA**

**III.**

U Proračunu Grada Karlovca za 2025. godinu planiran je iznos od **1.932.500,00 eura** za Program javnih potreba u sportu koji se raspoređuje na sljedeći način:

|  |  |  |
| --- | --- | --- |
|  | **PLAN 2025. (EUR)** | **NOVI PLAN 2025. (EUR)** |
| 1. **PRIHODI**   **SREDSTVA PRORAČUNA GRADA KARLOVCA** | **1.900.693,00** | **1.932.500,00** |
| 1. **RASHODI**   **JAVNE POTREBE U SPORTU GRADA KARLOVCA** | **1.900.693,00** | **1.932.500,00** |
| **1. TEKUĆE DONACIJE U NOVCU - SPORTSKE UDRUGE ČLANICE KARLOVAČKE ŠPORTSKE ZAJEDNICE** | **735.000,00** | **750.000,00** |
| **1.1. Tekuće donacije sportskim udrugama članicama KŠZ-a:** | **578.000,00** | **578.000,00** |
| 1.1.1. Osnovne ekipne sportske udruge | 290.000,00 | 290.000,00 |
| 1.1.2. Ekipne sportske udruge nositelji kvalitete | 52.000,00 | 52.000,00 |
| 1.1.3. Individualne sportske udruge nositelji kvalitete | 176.000,00 | 176.000,00 |
| 1.1.4. Programski fond | 60.000,00 | 60.000,00 |
| **1.2. Režijski troškovi** | **50.000,00** | **50.000,00** |
| **1.3. Sufinanciranje sportskih manifestacija** | **22.000,00** | **22.000,00** |
| **1.4. Neraspoređena sredstva** | **15.000,00** | **30.000,00** |
| **1.5. Sufinanciranje troškova prijevoza** | **70.000,00** | **70.000,00** |
| **2. PROVOĐENJE DIJELA PROGRAMA SPORTSKE KULTURE UČENIKA** | **12.000,00** | **13.807,00** |
| 2.1. Programske aktivnosti | 12.000,00 | 13.807,00 |
| **3. TEKUĆE DONACIJE U NOVCU - ZA DJELATNOST KŠZ** | **667.693,00** | **672.693,00** |
| **3.1. Plaće za redoviti rad** | **611.921,00** | **611.921,00** |
| 3.1.1. Zaposlenici Karlovačke športske zajednice-stručna služba | 128.830,00 | 128.830,00 |
| 3.1.2. Zaposlenici-profesionalni treneri | 415.700,00 | 415.700,00 |
| 31 3.1.3. Treneri | 67.391,00 | 67.391,00 |
| **3.2. Materijalni i režijski troškovi** | **55.772,00** | **60.772,00** |
| 3.2.1. Naknada troškova zaposlenima za prijevoz-stručna služba | 2.520,00 | 2.520,00 |
| 3.2.2. Naknada troškova zaposlenicima za prijevoz-profesionalni treneri | 11.177,00 | 11.177,00 |
| 3.2.3. Naknada troškova za prijevoz | 6.075,00 | 6.075,00 |
| 3.2.4. Rashodi za materijal i energiju (rashodi za energiju, uredski materijal, materijal i dijelovi za tekuće i investicijsko održavanje, usluge telefona, pošte i prijevoza i komunalne usluge) | 36.000,00 | 41.000,00 |
| **4. TEKUĆE DONACIJE U NOVCU – ZA OSOBE S INVALIDITETOM** | **7.000,00** | **7.000,00** |
| 4.1. Tekuće donacije sportskim udrugama osoba s invaliditetom | 7.000,00 | 7.000,00 |
| **5. TEKUĆE DONACIJE U NOVCU – ZA KORIŠTENJE SPORTSKIH DVORANA** | **434.000,00** | **444.000,00** |
| **5.1. Sportski objekti Karlovac** | 319.000,00 | 319.000,00 |
| **5.2. Sportski objekti na području grada Karlovca - Ostale sportske dvorane** (dvorana Osnovne škole Grabrik, dvorana Ekonomsko - turističke škole i Osnovne škole D. Jarnević, dvorana Šumarske i drvodjeljske škole, dvorana Prirodoslovne škole, dvorana Tehničke škole, dvorana Osnovne škole Dubovac, dvorana Doma Oružanih snaga Hrvatske vojske Zrinski, dvorana Arena, dvorana FIK d.o.o.) | 115.000,00 | 125.000,00 |
| **6. ZDRAVSTVENA SKRB SPORTAŠA** | **25.000,00** | **25.000,00** |
| 6.1. Liječnički pregledi sportaša | 25.000,00 | 25.000,00 |
| **7. PROGRAM OLIMPIJSKE IGRE LA 2028.** | **20.000,00** | **20.000,00** |
| 7.1. Stipendija | 6.000,00 | 6.000,00 |
| 7.2. Natjecanja | 5.000,00 | 5.000,00 |
| 7.3. Stručni rad trenera | 6.000,00 | 6.000,00 |
| 7.4. Pripreme | 3.000,00 | 3.000,00 |

**II.**

Ostale odredbe Programa javnih potreba u sportu Grada Karlovca za 2025. godinu ostaju neizmijenjene.

**III.**

Ove Prve izmjene i dopune Programa javnih potreba u sportu grada Karlovca za 2025. godinu stupaju na snagu osam (8) dana nakon objave u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Mario Jovković, mag. psych.

OBRAZLOŽENJE

PRVIH IZMJENA I DOPUNA PROGRAMA JAVNIH POTREBA U SPORTA GRADA KARLOVCA ZA 2025. GODINU

Karlovačka športska zajednica podnijela je Upravnom odjelu za društvene djelatnosti prijedlog za Prvim izmjenama i dopunama Programa javnih potreba u sportu Grada Karlovca za 2025. godinu, a koje su u skladu sa Drugim izmjenama i dopunama Proračuna Grada Karlovca za 2025. godinu.

Prve izmjene i dopune Programa javnih potreba u sportu Grada Karlovca za 2025. godinu odnose se na uvećanje sredstava sa planiranih 1.900.693,00,00 eura na 1.932.500,00 eura odnosno uvećavaju se u ukupnom iznosu od 31.807,00 eura kako bi se osiguralo nesmetano poslovanje i provedba Programa javnih potreba kako slijedi:

**1. Tekuće donacije u novcu sportske udruge članice KŠZ** – pozicija se uvećava za 15.000,00 eura i iznosi 750.000,00 eura te se raspoređuje na sljedeću stavku:

**1.4. Neraspoređena sredstva** – Pozicija se uvećava za 15.000,00 eura te iznosi 30.000,00 eura. Karlovačka športska zajednica raspisat će Javni natječaj po kojem će se dodjeljivati sredstva udrugama članicama u dvije kategorije. Sredstva će se dodjeljivati sportskim udrugama članicama i sportašima koji su se u ovoj godini plasirali u viši rang natjecanja te sportskim udrugama za sufinanciranje troškova održavanja sportskih terena koji se koriste za treninge i natjecanja.

**2. Provođenje programa sportske kulture učenika** – pozicija se uvećava za 1.807,00 eura te iznosi 13.807,00 eura. Do povećanja dolazi zbog povećanja cijena usluga i troškova natjecanja koje se osiguravaju u sklopu provedbe Programske aktivnosti školskog sporta (prehrana učenika na natjecanjima, troškovi organizacije, suđenja, fizioterapeuta te medalja i pehara).

**3. Tekuće donacije u novcu – za djelatnost KŠZ** – pozicija se uvećava za 5.000,00 eura i iznosi 672.693,00 eura te se raspoređuje na sljedeću stavku:

**3.2.4. Rashodi za materijal i energiju –** pozicija se uvećava za 5.000,00 eura te iznosi 41.000,00 eura zbog troškova održavanja, registracije i osiguranja kombi vozila koju koriste udruge članice Karlovačke športske zajednice (120 sportskih udruga).

**5. Tekuće donacije u novcu – za korištenje sportskih dvorana** – pozicija se uvećava za 10.000,00 eura i iznosi 444.000,00 eura te se raspoređuje na sljedeću stavku:

**5.1. Sportski objekti na području grada Karlovca** – pozicija se uvećava za 10.000,00 eura i iznosi 125.000,00 eura. Do povećanja dolazi zbog većeg broja termina treninga sportskih udruga članica Karlovačke športske zajednice u dvoranama na području grada Karlovca uslijed smanjenog broja raspoloživih termina u Školskoj športskoj dvorani Mladost.

Predlažemo Gradskom vijeću Grada Karlovca usvajanje ovih Prvih izmjena i dopuna Programa javnih potreba u sportu Grada Karlovca za 2025. godinu.

Sastavila:

Viša stručna suradnica za

mlade, sport i tehničku kulturu

Ivana Matan, mag. soc. pol. PROČELNICA

UPRAVNOG ODJELA ZA

DRUŠTVENE DJELATNOSTI

Draženka Sila-Ljubenko, prof.

.