GRADSKO VIJEĆE

KLASA: …….

URBROJ: ……

Karlovac, …….

*Prijedlog*

Na temelju članka 35. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), Programa za djecu i mlade (Glasnik Grada Karlovca 23a/24, 6/25), članaka 34. i 97. Statuta Grada Karlovca (Glasnik Grada Karlovca broj 7/09, 8/09, 3/13, 6/13, 1/15 – pročišćeni tekst, 3/18, 13/18, 6/20, 4/21, 8/21, 9/21 – pročišćeni tekst i 10/22) Gradsko vijeće Grada Karlovca je na \_\_\_\_\_ sjednici održanoj dana \_\_\_\_\_\_\_\_ 2025. godine donijelo sljedeći

**DRUGE IZMJENE I DOPUNE**

**PROGRAMA ZA DJECU I MLADE ZA 2025. GODINU**

**I.**

U Programu za djecu i mlade za 2025. godinu (Glasnik Grada Karlovca 23a/24, 6/25) članak **IV. – PLANIRANA SREDSTVA**, mijenja se i glasi:

U Proračunu Grada Karlovca za 2025. godinu planirani iznos od 439.486,00 eura za Program za djecu i mlade u 2025. godini raspoređuje se na sljedeći način:

|  |  |  |  |
| --- | --- | --- | --- |
| R. Br. | **NAZIV AKTIVNOSTI** | **PLAN (EUR)** | **NOVI PLAN (EUR)** |
| 1. | POTPORE ZA NOVOROĐENU DJECU | 150.000,00 | 175.000,00 |
| 2. | STIPENDIJE GRADA KARLOVCA | 94.643,00 | 101.643,00 |
| 3. | ZAKLADA IZVRSNOSTI I INOVATIVNOSTI GRADA KARLOVCA | 15.650,00 | 15.650,00 |
| 4. | PRIJEVOZ UČENIKA SREDNJIH ŠKOLA | 90.000,00 | 70.000,00 |
| 5. | SUFINANCIRANJE STUDENTSKE PREHRANE | 6.636,00 | 6.636,00 |
| 6. | POMOĆI PRORAČUNSKIM KORISNICIMA U ŠKOLSTVU | 1.100,00 | 1.100,00 |
| 7. | PROVEDBA GRADSKOG PROGRAMA ZA MLADE | 68.923,00 | 64.457,00 |
| 8. | GRAD-PRIJATELJ DJECE | 5.000,00 | 5.000,00 |
|  | **UKUPNO** | **431.952,00** | **439.486,00** |

**II.**

U Programu za djecu i mlade za 2025. godinu (GGK 23a/24, 6/25) članak V. OPISI PROJEKTA I AKTIVNOSTI mijenja se i glasi:

**4. PRIJEVOZ UČENIKA SREDNJIH ŠKOLA**

Odlukom Vlade Republike Hrvatske o kriterijima i načinu financiranja troškova javnog prijevoza redovitih učenika srednjih škola za školsku godinu 2025./2026. (Narodne novine, broj 108/25), (u daljnjem tekstu: Odluka Vlade RH) utvrđeni su kriteriji i način sufinanciranja, odnosno financiranja troškova javnog prijevoza redovitih učenika srednjih škola za školsku godinu 2025./2026. Pravo na sufinanciranje 75% troškova međumjesnoga javnog prijevoza ostvaruju učenici koji su u školskoj godini 2025./2026. upisali i redovito pohađaju srednju školu na području Republike Hrvatske, koji kupuju mjesečnu kartu za korištenje sredstava redovitoga javnog prijevoza (autobus i vlak), a kojima udaljenost od adrese u mjestu prebivališta odnosno boravišta učenika do adrese u mjestu škole/praktične nastave i vježbi te stručne prakse iznosi više od pet (5) kilometara.

Na osnovu kriterija propisanih Odlukom Vlade RH i Odlukom o sufinanciranju troškova javnog prijevoza redovitih učenika srednjih škola na području Karlovačke županije za školsku godinu 2025./2026 (Glasnik Karlovačke županije broj 32/25), Grad Karlovac sufinancira troškove javnog prijevoza redovitih učenika srednjih škola na području Karlovačke županije koji imaju adresu prebivališta odnosno boravišta na području grada Karlovca u iznosu od 12,5% od limita utvrđenog Odlukom Vlade RH.

Učenici koji ne ostvaruju pravo na financiranje troškova prijevoza temeljem Odluke Vlade RH, a redoviti su učenici srednjih škola na području Grada Karlovca i imaju prebivalište na području grada Karlovca te koriste javni prijevoz, mogu ostvariti pravo na mjesečnu kartu koju financira Grad Karlovac. Navedeno pravo koristi se donošenjem potvrde o redovnom školovanju srednje škole koju učenik pohađa na blagajnu prijevoznika.

Učenici koji su korisnici usluga Učeničkog doma Karlovac, a koji se redovito školuju u srednjim školama u gradu Karlovcu i ne ostvaruju pravo na financiranje troškova prijevoza temeljem Odluke Vlade RH, mogu ostvariti pravo na mjesečnu kartu koju financira Grad Karlovac. Navedeno pravo koristi donošenjem potvrde o redovnom školovanju srednje škole koju učenik pohađa i potvrde o upisu u Učenički dom Karlovac na blagajnu prijevoznika.

Sredstva će se isplaćivati autoprijevoznicima temeljem potpisanog ugovora i izdanog računa od strane autoprijevoznika.

**III.**

Ostale odredbe Programa za djecu i mlade za 2025. godinu ne mijenjanju se.

**IV.**

Ove Izmjene i dopune Programa za djecu i mlade za 2025. godinu stupaju na snagu osam (8) dana nakon objave u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Mario Jovković, mag. psych.

**OBRAZLOŽENJE**

Sukladno Izmjenama i dopunama Proračuna Grada Karlovca za 2025. godinu predlažu se Druge izmjene i dopune Programa za djecu i mlade za 2025. godinu.

Druge izmjene i dopune Programa za djecu i mlade za 2025. godinu odnose se na uvećanje sredstava s planiranih 431.952,00 eura na 439.486,00 eura odnosno uvećavaju se u ukupnom iznosu od 7.534,00 eura i to kako slijedi:

Zbog povećanog broja zahtjeva za naknadu za novorođenu djecu te povećanja iznosa naknade u 2025 godini koja iznosi 500,00 eura, odnosno 50,00 eura više u odnosu na 2024. godinu, predlaže se povećanje planiranih sredstava za 25.000,00 eura.

Sredstva za stipendiranje studenata povećavaju se za 7.000,00 eura na iznos dovoljan za realizaciju i pripremu Natječaja za stipendiranje učenika i studenata za školsku/akademsku godinu 2025./2026.

Sredstva na poziciji prijevoza učenika srednjih škola usklađuju se na iznos dovoljan za realizaciju.

Sredstva na poziciji Provedba gradskog programa za mlade smanjuju se do iznosa dovoljnog za realizaciju ove stavke Programa.

Predlaže se Gradskom vijeću Grada Karlovca da prihvati Druge izmjene i dopune Programa za djecu i mlade za 2025. godinu.

Sastavile:

Viša savjetnica za odgoj i obrazovanje

Gabrijela Crnjac

i

Viša stručna suradnica za mlade, sport i tehničku kulturu

Ivana Matan

Pročelnica

Upravnog odjela za društvene djelatnosti:

Draženka Sila-Ljubenko, prof.