GRADSKO VIJEĆE

KLASA: …….

URBROJ: ……

Karlovac, …….

prijedlog

Na temelju članka 35. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članaka 141. i 143. Zakona o odgoju i obrazovanju u osnovnoj i srednjoj školi (Narodne novine 92/10, 105/10, 90/11,86/12, 126/12, 94/13, 152/14, 07/17, 68/18, 98/19, 64/20, 151/22 i 156/23), Programa javnih potreba osnovnih škola iznad zakonskog standarda za 2025. godinu (Glasnik Grada Karlovca 23A/24, 6/25) i članaka 34. i 97. Statuta Grada Karlovca (Glasnik Grada Karlovca broj 7/09, 8/09, 3/13, 6/13, 1/15 – pročišćeni tekst, 3/18, 13/18, 6/20, 4/21, 8/21, 9/21 – pročišćeni tekst i 10/22) Gradsko vijeće Grada Karlovca je na \_\_\_\_\_ sjednici održanoj dana \_\_\_\_\_\_\_\_ 2025 godine donijelo sljedeće

**DRUGE IZMJENE I DOPUNE**

**PROGRAMA JAVNIH POTREBA OSNOVNIH ŠKOLA**

**IZNAD ZAKONSKOG STANDARDA ZA 2025. GODINU**

I.

U Programu javnih potreba osnovnih škola iznad zakonskog standarda za 2025. godinu (Glasnik Grada Karlovca 23a/2024, 6/25), članak II. – PLANIRANA SREDSTVA mijenja se i glasi:

„U Proračunu grada Karlovca za 2025. godinu planirana su sredstva za Program javnih potreba osnovnih škola iznad zakonskog standarda za 2025. godinu u iznosu od **1.242.241,00** eura, te se raspoređuju na sljedeći način:

**PLANIRANA SREDSTVA**

|  |  |  |  |
| --- | --- | --- | --- |
| R.br | **NAZIV AKTIVNOSTI** | **PLAN** | **NOVI PLAN** |
| 1. | **PRODUŽENI BORAVAK** | 566.738,00 | 595.456,00 |
| 2. | **PRIJEVOZ UČENIKA – iznad standarda** | 123.000,00 | 135.000,00 |
| 3. | **RAD S DAROVITIM UČENICIMA OŠ** | 11.912,00 | 10.332,00 |
| 4. | **PREVENCIJA OVISNOSTI** | 24.250,00 | 24.030,00 |
| 5. | **ŠKOLA U PRIRODI** | 12.500,00 | 9.100,00 |
| 6. | **KNJIGE I OBRAZOVNI MATERIJAL ZA UČENIKE OŠ** | 214.590,00 | 210.388,00 |
| 7. | **SUFINANCIRANJE PROGRAMA ZA DJECU S TEŠKOĆAMA** | 5.500,00 | 5.500,00 |
| 8. | **POMOĆNICI U NASTAVI VII** | 205.077,00 | 243.919,00 |
| 9. | **OSTALE AKTIVNOSTI U OSNOVNOŠKOLSKOM OBRAZOVANJU** | 8.599,00 | 8.516,00 |
|  | **UKUPNO** | **1.172.166,00** | **1.242.241,00** |

II.

Ostale odredbe u Programu javnih potreba osnovnih škola iznad zakonskog standarda za 2025. godinu ostaju nepromijenjene.

III.

Ove Izmjene i dopune Programa Programu javnih potreba osnovnih škola iznad zakonskog standarda za 2025. godinu objavit će se u Glasniku Grada Karlovca i stupaju na snagu 8 dana od objave.

PREDSJEDNIK

GRADSKOG VIJEĆA GRADA KARLOVCA

Mario Jovković, mag.psych.

OBRAZLOŽENJE

Sukladno Drugim izmjenama i dopunama Proračuna Grada Karlovca za 2025. godinu, Program javnih potreba osnovnih škola iznad zakonskog standarda za 2025. godinu (u daljnjem tekstu Program), iznosi sveukupno 1.242.241,00 eura.

Drugim izmjenama i dopunama Programa za 2025. godinu sredstva za javne potrebe osnovnih škola uvećana su za iznos od 70.075,00 eura u odnosu na Prve izmjene i dopune Proračuna Grada Karlovca i Programa za 2025. godinu.

Povećanje sredstava odnosi se najvećim dijelom na povećanje plaća učitelja u produženom boravku jer se od 1. rujna 2025. osnovica za izračun plaće u državnim i javnim službama povećala na 1.004,87 eura bruto, sukladno Dodatku IV. Kolektivnog ugovora za državne službenike i namještenike. Ovo je treće povećanje osnovice u 2025. godini, nakon što je od 1. siječnja iznosila 947,18 eura, a od 1. veljače do 31. kolovoza 975,60 eura bruto. Tako se aktivnost povećava za 28.718,00 eura i iznosi 595.456,00 eura.

Izmjene Programa izvršene su i za projekt Pomoćnici u nastavi VII Poziv SF.2.4.06.06 „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama – faza VII“." iz Europskog socijalnog fonda plus kroz koji je Grad Karlovac osigurao sredstva za provedbu projekta zbog povećanja broja učenika s teškoćama, a samim tim i povećanja broja pomoćnika u nastavi u školskoj godini 2025./2026. Aktivnost sr povećava za 38.842,00 eura i sada iznosi 243.919,00 eura.

Sve ostale pozicije usklađene su s iznosima dovoljnim za realizaciju programskih aktivnosti.

Predlažemo Gradskom vijeću Grada Karlovca da prihvati Druge izmjene i dopune Programa javnih potreba osnovnih škola iznad zakonskog standarda za 2025. godinu.

Sastavila: PROČELNICA

Viša savjetnica za Upravnog odjela za društvene djelatnosti

predškolski odgoj i školstvo Draženka Sila-Ljubenko, prof.

Gabrijela Crnjac, dipl. uč.