|  |  |
| --- | --- |
| Grb RH.pngREPUBLIKA HRVATSKA  KARLOVAČKA ŽUPANIJA |  |
| Grb-boja.jpg GRAD KARLOVAC |

GRADSKO VIJEĆE PRIJEDLOG

KLASA: …….

URBROJ: ……

Karlovac, …….

Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 45. Zakona o proračunu („Narodne novine“ br. 144/21) te članaka 34. i 97. Statuta Grada Karlovca („Glasnik Grada Karlovca“ br. 7/09, 8/09, 3/13, 6/13, 1/15 – pročišćeni tekst, 3/18, 13/18, 6/20, 4/21, 8/21, 9/21 - potpuni tekst, i 10/22) Gradsko vijeće Grada Karlovca na ­­----- sjednici održanoj dana ------------------ 2025. godine, donosi

**DRUGE IZMJENE I DOPUNE PROGRAMA FINANCIRANJA ZAŠTITE OD POŽARA U 2025. GODINI**

**Članak 1.**

U Programu financiranja zaštite od požara u 2025. godini („Glasnik Grada Karlovca“ broj 23A/24, dalje u tekstu: Program) mijenja se članak 4. koji sada glasi:

**JAVNA VATROGASNA POSTROJBA GRADA KARLOVCA** financira se u 2025. godini u ukupnom iznosu od 3.258.703,00 EUR iz:

* pomoći izravnanja za decentraliziranu funkciju vatrogastva iz državnog proračuna,
* općih prihoda iz gradskog proračuna
* pomoći iz državnog i županijskog proračuna za JVP
* vlastitih prihoda

1. sredstva pomoći izravnanja za decentraliziranu funkciju vatrogastva iz državnog proračuna raspoređena su Javnoj vatrogasnoj postrojbi Grada Karlovca u iznosu od 1.108.411,00 EUR i to na način:

1. Materijalni i financijski rashodi poslovanja u iznosu 88.481,00 EUR, koji uključuju:

* naknade troškova zaposlenima 22.097,00 EUR
* rashode za materijal i energiju 40.226,00 EUR
* rashode za usluge 18.022,00 EUR
* ostale nespomenute rashode poslovanja 8.136,00 EUR

2. Rashodi za zaposlene u iznosu 1.019.930,00 EUR

* plaće (bruto) 834.891,00 EUR
* ostali rashodi za zaposlene 19.954,00 EUR
* doprinosi na plaće 165.085,00 EUR

1. Sredstva iznad zakonskog standarda u iznosu od 1.891.236,00 EUR i to na način:
2. Materijalni i financijski rashodi poslovanja 117.606,00,00 EUR

* naknade troškova zaposlenima 28.881,00 EUR
* rashodi za materijal i energiju 34.813,00 EUR
* rashodi za usluge 50.859,00 EUR
* ostali nespomenuti rashodi poslovanja 3.053,00 EUR

1. Rashodi za zaposlene 1.681.672,00,00 EUR

* plaće (bruto) 1.228.863,00 EUR
* ostali rashodi za zaposlene 149.466,00 EUR
* doprinosi na plaće 303.343,00 EUR

1. Sredstva za opremu, uređaje i ostala ulaganja u imovinu JVP 91.958,00 EUR
2. JVP -Osnovna djelatnost u iznosu od 247.556,00 EUR

D) JVP-Uslužna djelatnost u iznosu od 11.500,00 EUR.

**VATROGASNA ZAJEDNICA GRADA KARLOVCA** financira se u 2025. godini u ukupnom iznosu od 490.000,00 EUR iz općih prihoda i primitaka Proračuna Grada Karlovca na sljedeći način:

1. Financiranje redovne djelatnosti u iznosu od 110.000,00 EUR

* tekuće donacije u novcu 110.000,00 EUR

2. Ulaganje u objekte i opremu DVD-a u iznosu od 220.000,00 EUR

* kapitalne donacije DVD-ima za opremu 150.000,00 EUR
* kapitalne donacije DVD-ima za objekte 70.000,00 EUR

3. Donacije DVD-ima u iznosu od 100.000,00 EUR

* tekuće donacije DVD-ima 100.000,00 EUR

4. Natjecanje World Rescue Challenge u iznosu od 60.000,00 EUR

* organizacija natjecanja 60.000,00 EUR

Članak 2.

U ostalom dijelu Program ostaje neizmijenjen, te ostaje na snazi.

Članak 3.

Ove izmjene i dopune Programa stupaju na snagu osmog dana od dana objave u „Glasniku Grada Karlovca“.

PREDSJEDNIK

GRADSKOG VIJEĆA GRADA KARLOVCA

Mario Jovković, mag. psych.

DOSTAVITI:

1. Javna vatrogasna postrojba Grada Karlovca, Karlovac, Gažanski trg 11
2. Vatrogasna zajednica Grada Karlovca, Karlovac, Gažanski trg 11
3. Upravni odjel za poslove gradonačelnika, ovdje
4. Upravni odjel za proračun i financije, ovdje
5. Predsjednik Gradskog vijeća, ovdje
6. GGK
7. Zapisnik
8. Pismohrana

**O B R A Z L O Ž E NJ E**

Na 44. sjednici Gradskog vijeća Grada Karlovca održanoj 17. prosinca 2024. godine donesen je Program financiranja zaštite od požara u 2025. godini koji je provedbeni akt, a donosi se u skladu s Proračunom Grada Karlovca za 2025. godinu.

Javna vatrogasna postrojba financira se iz pomoći izravnanja za decentraliziranu funkciju vatrogastva iz državnog proračuna, općih prihoda iz gradskog proračuna, pomoći iz državnog i županijskog proračuna za JVP, te vlastitih i ostalih prihoda Javne vatrogasne postrojbe.

Drugim izmjenama i dopunama Programa financiranja zaštite od požara u 2025. godini sredstva Javnoj vatrogasnoj postrojbi Grada Karlovca uvećana su u iznosu od 137.334,00 eura odnosno sa 3.121.369,00 eura na 3.258.703,00 eura, i to:

pod točkom B) Sredstva iznad zakonskog standarda - Materijalni i financijski rashodi poslovanja, uvećana su za 20.000,00 eura sa 97.606,00 eura na 117.606,00 eura

pod točkom B) Sredstva iznad zakonskog standarda - Rashodi za zaposlene, uvećana su za 144.000,00 eura sa 1.537.672,00 eura na 1.681.672,00 eura

pod točkom C) Sredstava JVP - Osnovna djelatnost, smanjena su za 26.666,00 eura sa 274.222,00 eura na 247.556,00 eura

Vatrogasna zajednica grada Karlovca financira se najvećim dijelom iz gradskog proračuna, a manjim dijelom putem osiguravajućih društava (premije osiguranja od požara), te donacijama.

Drugim izmjenama i dopunama Proračuna Grada Karlovca za 2025. godinu sredstva Vatrogasnoj zajednici Grada Karlovca uvećana su u iznosu od 60.000,00 eura odnosno sa 430.000,00 eura na 490.000,00 eura, i to:

pod točkom 2.) Ulaganje u objekte i opremu DVD-a – Kapitalne donacije DVD-ima za objekte, uvećana su sredstva za 30.000,00 eura sa 40.000,00 eura na 70.000,00 eura.

pod točkom 4.) Natjecanje World Rescue Challenge – Organizacija natjecanja, uvećana su sredstva za 30.000,00 eura, sa 30.000,00 eura na 60.000,00 eura

Slijedom navedenog, predlaže se Gradskom vijeću Grada Karlovca donošenje Druge izmjene i dopune

Programa financiranja zaštite od požara u 2025. godini.

PROČELNICA

Dijana Kujinek, mag.nov.